**Zápisnica zo zasadnutia Obecného zastupiteľstva vo Višňovom**

**zo dňa 24. septembra 2015**

Dňa 24. 9. 2015 sa konalo riadne zasadnutie Obecné zastupiteľstvo vo Višňovom.

Zasadnutie zvolal starosta obce p. Pavol Hluchý

Prítomní : vid. prezenčná listina.

Za overovateľov zápisnice boli navrhnutí: Lucia Knapová, Mgr. a Miroslav Benian, písaním zápisnice bola poverená Ľudmila Kubišová.

Zasadnutie viedol starosta obce, konštatoval, že sú prítomní všetci poslanci obecného zastupiteľstva a teda obecné zastupiteľstvo je uznášania schopné.

**Program:**

1. Schválenie návrhu programu rokovania obecného zastupiteľstva dňa 24.9.2015

a voľba overovateľov

2. Kontrola uznesenia z rokovania OcZ zo dňa 18.6.2015

3. Hospodárenie obce a plnenie finančného rozpočtu obce k 30.6.2015

4. Zmena rozpočtu obce k 24.9.2015

5. Schválenie použitia finančných prostriedkov z rezervného fondu na opravu strechy na budove obecného úradu

6. Informácia o aktualizácií údajov na úseku:

* Ochrana pred povodňami
* Krízový štáb obce
* Obrana štátu
* Civilná ochrana

7. Rôzne

8. Záver

**1. Schválenie návrhu programu rokovania obecného zastupiteľstva dňa 24.9.2015 a voľba overovateľov**

Starosta obce predložil poslancom návrh programu rokovania obecného zastupiteľstva, požiadal o jeho doplnenie a schválenie, zároveň navrhol mená overovateľov uznesenia a zápisnice zasadnutia OcZ 24.9.2015.

**2. Kontrola uznesenia z rokovania OcZ zo dňa 18. júna 2015**

Starosta obce predložil poslancom uznesenie číslo 12-16/2015 zo zasadnutia OcZ zo dňa 18.6.2015. Starosta obce konštatoval, že predložené uznesenie zo zasadnutia OcZ je splnené.

**3. Hospodárenie obce a plnenie finančného rozpočtu obce k 30. 06. 2015**

Ďalším bodom programu bolo hospodárenie obce a plnenie finančného rozpočtu obce k 30.06.2015. Správa o hospodárení a plnení finančného rozpočtu obce k 30.06.2015 v členení PRÍJMY: bežný rozpočet, kapitálový rozpočet, príjmové finančné operácie a VÝDAVKY: bežný rozpočet, kapitálový rozpočet, výdavkové finančné operácie, je prílohou číslo 1 k tejto zápisnici.

**Finančný rozpočet:**

|  |  |  |  |  |  |
| --- | --- | --- | --- | --- | --- |
| **Príjmy v €** | **Schválený** | **Upravený** | **Čerpanie** | **Rozdiel** | **Plnenie v %** |
| Bežný rozpočet  | 40 000,00 | 44 676,00 | 24 593,74 | 20 082,26 | 55 |
| Kapitálový rozpočet | 0 | 0,00 | 0,00 | 0,00 | 0 |
| Finančné operácie | 20 000,00 | 20 000,00 | 429,00 | 19 571,00 | 2 |
| Neozpočtované FP | 0,00 | 0,00 | 81,07 | -81,07 |  |
| **Spolu** | **60 000,00** | **64 676,00** | **25 103,81** | **39 572,19** | **39** |

|  |  |  |  |  |  |
| --- | --- | --- | --- | --- | --- |
| **Výdavky v €** | **Schválený** | **Upravený** | **Čerpanie** | **Rozdiel** | **Plnenie v %** |
| Bežný rozpočet  | 40 000,00 | 44 676,00 | 23 269,92 | 21 406,08 | 52 |
| Kapitálový rozpočet | 20 000,00 | 20 000,00 | 429,00 | 19 571,00 | 2 |
| Finančné operácie | 0,00 | 0,00 | 0,00 | 0,00 | 0 |
| Nerozpočtované FP | 0,00 | 0,00 | 0,00 | 0,00 | 0 |
| **Spolu** | **60 000,00** | **64 676,00** | **23 698,92** | **40 977,08** | **37** |

**4. Zmeny rozpočtu obce k 24.9.2015 – rozpočtové opatrenie číslo 03/2015**

Obecnému zastupiteľstvu bola predložená Dôvodová správa k návrhu zmien schváleného finančného rozpočtu pre rok 2015 rozpočtovým opatrením číslo 03/2015. Potreba rozpočtového opatrenia vyplynula z potreby presunu finančných prostriedkov v časti výdavky - bežný rozpočet, pričom sa celkové príjmy a výdavky bežného rozpočtu nemenia – uvedené v časti 1. Rozpočtového opatrenia číslo 3/2015 a zároveň potreba rozpočtového opatrenia vyplynula z potreby zvýšenia bežného rozpočtu vo výdavkových a príjmových položkách  uvedených v   časti 2. Rozpočtového opatrenia číslo 3/2015.

**5. Schválenie použitia finančných prostriedkov z rezervného fondu na opravu strechy na budove obecného úradu**

Starosta obce predložil poslancom cenové ponuky oslovených dodávateľov na uskutočnenie stavebných prác – oprava strechy na budove obecného úradu – havarijný stav. Predpokladané výdavky sú 7 000 €. Starosta obce požiadal obecné zastupiteľstvo o schválenie použitia finančných prostriedkov z rezervného fondu na uskutočnenie predmetnej akcie v celkovej výške 10 000 €.

**6. Informácia o aktualizácií údajov na úseku:**

* Ochrana pred povodňami
* Krízový štáb obce
* Obrana štátu
* Civilná ochrana

Starosta obce informoval poslancov o vykonaní aktualizácie údajov v zmysle platnej legislatívy na úsekoch: ochrany pred povodňami, krízového riadenia, civilnej ochrany a obrany štátu. Oboznámil poslancov s dokumentáciou, úlohami a pôsobnosťou obce na uvedených úsekoch.

**7. Rôzne**

* Nájomná zmluva na lesné pozemky č. 49/07/Nn/2015 – pozemky v k.ú. Višňové – novonadobudnuté pozemky v rámci ROEPu – nájomca Lesy SR, š.p. OZ Trenčín.
* Žiadosť NsP Nové Mesto nad Váhom, n.o. o poskytnutie finančného daru na nákup CT prístroja (počítačový tomograf)
* Riešiť dobudovanie odtokového kanála pri rodinnom dome č. 33 a 34
* Zaslať opätovnú žiadosť SVP š.p., OZ Piešťany na vykonanie protipovodňových opatrení a na zabezpečenie odstránenia nežiaducej vegetácie z vodného toku Jablonky. V  koryte vodného toku vyrastajú dreviny, ktoré tvoria prekážky a obmedzujú plynulé prúdenie vody
* Zaslať opätovnú žiadosť TSK Trenčín o  odstránenie nedostatku na komunikácií 504 23 v k.ú. Višňové v úseku zvonica – rodinný dom s.č. 33. Pod cestou v tomto úseku prechádza odvodňovací kanál, ktorý je zanesený rôznymi nánosmi a v prípade prívalových dažďov hrozí nebezpečenstvo povodní.

Odtokový kanál pokračuje súbežne so železničnou traťou a ústi do Hovadského potoka. Zároveň požiadať ŽSR o prečistenie celej dĺžky predmetného odvodňovacieho kanála, nakoľko sa nachádza v ochrannom pásme dráhy. Tento problém je riešený už niekoľko rokov. Žiadne písomné vyjadrenia ku dnešnému dňu neboli od kompetentných orgánov doručené a tento nedostatok nebol odstránený. Situácia sa každoročne zhoršuje, priechodnosť kanála sa zužuje, objem naplavenín stúpa a jeho priechodnosť je na 80 % obmedzená.

* Informácia o príprave akcie pre seniorov a jubilantov, ktorá sa bude konať dňa 24.10.2015 v rámci mesiaca úcty k starším
* Informácia o potrebe kúpiť nový počítač pre potreby obce s príslušenstvom a žiadosť o schválenie finančných prostriedkov z rezervného fondu na jeho obstaranie do výšky 990 €

**8. Záver**

Po vyčerpaní všetkých bodov programu starosta obce poďakoval všetkým prítomným za účasť a zasadnutie obecného zastupiteľstva vyhlásil za ukončené.

**Overovatelia zápisnice:**

**1. Lucia Knapová .............................. 2. Miroslav Benian ....................................................**

**Starosta obce: Pavol Hluchý ....................................................**

**Zapísala: Ľudmila Kubišová ....................................................**

Vo Višňovom, dňa 24.10.2015